**PREGUNTES FREQÜENTS GRUPS ESTABLES COVID**

**Què és un grup estable?**

És el grup que està iniciant els entrenaments, s’aconsella fer-ho en grups reduïts, sense barrejar-se amb altres components. Passats 14 dies sense cap incidència es considera grup estable.

**És el mateix grup estable que equip?**

De cara a la competició d’handbol i entrenaments d’equips, considerem grup estable un equip. Aquest a més ha de ser així per tal de poder fer la traçabilitat en tots els casos, tant d’entrenaments com de partits.

**Els 14 dies per consolidar el grup es compten des de l’inici de l’entrenament o que hagin realitzat 14 dies/sessions d’entrenament?**

Són 14 dies des de que han començat els entrenaments, entenent que durant aquests dies s’hagi entrenat amb una certa regularitat (2, 3 cops per setmana).

**Es pot començar a entrenar amb tot l’equip de 19 esportistes?**

No, la recomanació és començar a entrenar amb grups reduïts, com a màxim de 10 persones i després d’uns dies, si no s’ha detectat cap símptoma, ajuntar-los.

**Pot formar un grup estable més de 20 jugadors/es?**

S’accepta fins a un màxim de 22 jugadors/es a categoria sènior, que és el màxim de jugadors per equips que estableix la normativa.

L’staff no es considera en cap cas dels grups estables, ja que aquets han de guardar les distàncies de seguretat, anar sempre amb mascareta, rentar-se les mans sovint i no tocar-se la cara.

**Un entrenador pot entrenar a diferents equips?**

Sí, un entrenador ha d’anar amb mascareta i mantenir la distància de seguretat. Pot dirigir diferents equips, sense considerar-se part del grup estable, igual que els oficials.

**Un/a jugador/a pot entrenar amb dos o més equips a l’hora?**

Si el jugador/a inicia els entrenaments amb dos equips a l’hora (per exemple Dl, Dx i Dv amb el cadet i Dm i Dj amb el juvenil) podrà entrenar en ambdós equips, i un cop s’hagin complert els 14 dies per consolidar els grups estables, ja podrà jugar en ambdós equips indistintament.

Si un/a jugador/a cadet comença a entrenar amb l’equip juvenil, ha de mantenir el temps amb aquest equip, si l’equip juvenil inicia l’entrenament més tard, s’haurà d’esperar a que passin els 14 dies. Un cop passat aquest període es podrà entrenar i alinear amb ambdós equips indistintament.

**Un jugador/a d’un grup estable pot entrenar o jugar amb un altre grup estable del mateix club de manera puntal?**

Si, el club ha de tenir la traçabilitat d’aquest jugador, ja que si l’equip dona algun positiu i no han passat els 14 dies, els dos equips implicats hauran de passar pel seguiment de sanitat.

**Un cop consolidats 2 grups estables del mateix club, poden entrenar junts? Per exemple cadet A i cadet B i barrejar jugadors/es.**

Podríem, però si es dona un cas de positiu quedarien implicats els dos grups.

**Què passa si un cop iniciada la competició fitxem un jugador/a amb llicència d’un altre club de grup estable?**

Pot començar a entrenar amb l’equip de destí, però s’ha de tenir en compte per a temes de traçabilitat, que durant 14 dies pertanyerà als dos.

**Què passa si un jugador/a vol fer un entrenament de prova?**

Haurà d’entrenar 14 dies individualment abans d’incorporar-se al grup, o bé presentar un prova PCR negativa.

**Es pot incorporar un/a jugador/a nou/va a l’entrenament d’un grup estable?**

No, haurà d’entrenar 14 dies individualment abans d’incorporar-se al grup, o bé presentar un prova PCR negativa.

Data actualització 28/08/2020